Fiat Uno

Fiat Uno – itališkas automobilis, priklausantis supermini klasei (didesnis nei miesto automobilis, tačiau mažesnis nei šeimos automobilis). Pirmasis Fiat Uno pradėtas gaminti 1983 m. ir Italijoje gamintas iki 1995 m. Po to jis gamintas daugelyje kitų šalių, o naujausias Fiat Uno nuo 2010 iki 2021 m. rinktas Brazilijoje, Betimo mieste.

Iš viso šių modelių pagaminta apie 8,8 milijonus ir pagal šį rodiklį modelis yra aštuntoje vietoje automobilių istorijoje. 

 Pirmoji laida (1983–1989) 
Fiat Uno buvo pristatytas 1983 m. pakeičiant jau pasenusį Fiat 127 modelį. Modelis pristatytas vieną mėnesį prieš prancūzų Peugeot 205, kuris tapo vienu pagrindinių konkurentų.

1984 m. Fiat Uno buvo išrinktas Europos metų automobiliu.1984

 Antroji laida (1989–1995) 
1989 m. Frankfurto automobilių parodoje buvo pristatyta antroji modelio laida. Ji sulaukė daug techninių ir dizaino patobulinimų.

1995 m. šio modelio gamyba sustabdyta Italijoje.

 Pasaulinė gamyba (1995–2013) 
Nuo 1994 iki 2002 m. Uno buvo gaminamas gamykloje Lenkijoje. Po to visa modelio gamyba vyko už Europos ribų.

Nuo 1989 iki 2000 m. Argentinos rinkai Uno modelį gamino Sevel Argentina kompanija.

Iki 2013 m. Uno modeliai buvo gaminami Brazilijos rinkai trimis versijomis – Mille Economy, Uno Furgão ir Fiorino Furgão. Iš viso buvo pagaminta apie 3,6 milijonus šių modelių. Šioje šalyje buvo pagaminti paskutiniai senieji Uno modeliai pasaulyje.Fiat Uno production finally ends

 Fiat Uno (2010–2021) 
2010 m. Brazilijoje buvo pristatytas naujas Uno modelis (Type 327). Šis modelis gaminamas šioje šalyje, o dizainas derinamas su Fiat Centro Stile studija Turine. Naujasis modelis ženkliai skiriasi nuo originalo ir panašesnis į Fiat Panda ir Fiat Palio modelius.

Naujasis modelis parduodamas visoje Pietų Amerikoje ir kol kas nėra patvirtinta, ar pardavimai vyks Europoje.

Brazilijos „Fiat Uno“ buvo išbandytas lotynų NCAP 2011 m. ir buvo įvertintas kaip labai nesaugus, nes šiame modelyje nėra jokių saugos oro pagalvių. Suaugusiųjų saugumo teste modelis gavo tik vieną žvaigždutę  ir dvi žvaigždutes vaikų saugumo teste.Fiat Novo Uno Evo - NO Airbags 2013 m. saugumo testo metu šis modelis gavo 0 įvertinimą.

 Šaltiniai 

Uno